pythainlp/thaigov-v2-corpus-22032023 huggingface dataset:
วันอังคารที่ 6 กันยายน 2565
Thailand affirms full support to new Australian Ambassador
Thailand affirms full support to new Australian Ambassador
September 5, 2022, at 0900hrs, at the Command Building I, Government House, Ms. Angela Jane Macdonald, Ambassador of the Commonwealth of Australia, paid a courtesy call on Deputy Secretary-General to the Prime Minister and Acting Government Spokesperson Anucha Burapachaisri on occasion of her assumption of the position. Gist of the meeting is as follows:
The Deputy Secretary-General to the Prime Minister expressed honor to welcome the Ambassador today, while the latter congratulated his appointment as the Government Spokesperson. Both sides mentioned success and outcomes of various meetings between public agencies of the two countries, and expressed confidence that these meetings would contribute to further development in other areas of cooperation.
The Australian Ambassador inquired about the current Government situation, on which the Deputy Secretary-General to the Prime Minister affirmed that Minister of Defense Gen. Prayut Chan-o-cha respects the court’s ruling, and has stopped performing his duty as the Prime Minister since August 24, 2022. Meanwhile, his legal team has submitted clarification documents to the Constitutional Court. The Government Spokesperson could not tell the deliberation period as it is the Court’s authority and decision.
With regards to bilateral relations between Thailand and Australia, the Ambassador emphasized the new Australian Government’s priority over Southeast Asia as its strategic region. Australia also places importance on the environmental issues, such as GHG emission, and circular economy, which is in line with Thailand’s BCG economic model and Thailand’s hosting of APEC 2022 under the theme “Open. Connect. Balance”. Both parties also discussed other issues of mutual interest, i.e., energy, and education. The Deputy Secretary-General to the Prime Minister affirmed Thailand’s readiness to provide full support to the Ambassador for the interest of both Thailand and Australia, and the people of the two countries.
วันพฤหัสบดีที่ 20 ตุลาคม 2565
รมช.ประภัตร นำทีมลุยโคราช  ติดตามสถานการณ์ ช่วยเหลือพี่น้องเกษตรกรที่ประสบอุทกภัย
รมช.ประภัตร นำทีมลุยโคราช  ติดตามสถานการณ์ ช่วยเหลือพี่น้องเกษตรกรที่ประสบอุทกภัย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์อุทกภัยในพื้นที่ภาคอีสาน พร้อมเยี่ยมพบปะเกษตรกรผู้ประสบภัยพิบัติ อุทกภัย ด้านปศุสัตว์ ณ ศูนย์พักพิงและอพยพสัตว์ อ.เมือง จ.นครราชสีมา ว่า จังหวัดนครราชสีมาได้รับผลกระทบจากปริมาณฝนตกมากประกอบกับพายุโนรูเคลื่อนที่ผ่านภาคตะวันออกเฉียงเหนือ จึงได้ประกาศเขตพื้นที่ประสบภัยพิบัติแล้ว จำนวน 26 อำเภอ ครอบคลุมพื้นที่ 172 ตำบล 1,653 หมู่บ้าน 27 ชุมชน กระทรวงเกษตรและสหกรณ์และจังหวัดนครราชสีมา ได้ดำเนินการตามมาตรการให้ความช่วยเหลืออย่างเข้มข้น ตั้งแต่ขั้นเตรียมการก่อนเกิดภัย ขณะเกิดภัย และขณะนี้สถานการณ์น้ำดีขึ้นตามลำดับ คาดว่าจะเข้าสู่ภาวะปกติในไม่ช้า หลังจากนั้นจะทำการสำรวจความเสียหาย ทั้งด้านเกษตร ประมง และปศุสัตว์ เพื่อเข้าสู่กระบวนการช่วยเหลือตามระเบียบหลักเกณฑ์ของกระทรวงการคลังต่อไป
“ทางรัฐบาลโดยพลเอกประยุทธ์ จันทร์โอชา นายกรัฐมนตรี และกระทรวงเกษตรฯมีความห่วงใยพี่น้องเกษตรกรเป็นอย่างมาก เมื่อน้ำลดแล้ว หากเกษตรกรพบว่าเกิดความเสียหาย สัตว์ตายหรือสูญหาย ให้แจ้งไปยังเจ้าหน้าที่ตามความเป็นจริง ทางกระทรวงเกษตรฯ จะเร่งดำเนินการช่วยเหลือเยียวยา และขอให้เกษตรกรดำเนินการปรับปรุงข้อมูลทะเบียนเกษตรกรผู้เลี้ยงสัตว์ทุกปี ข้อมูลนี้จะช่วยให้ทางราชการเข้าช่วยเหลือพี่น้องเกษตรกรได้อย่างทันท่วงที สามารถไปขึ้นทะเบียนได้ที่สำนักงานปศุสัตว์อำเภอ นอกจากนั้นยังมี “โครงการสานฝันสร้างอาชีพและยกระดับรายได้เกษตรกร" เพื่อส่งเสริมอาชีพ และฟื้นฟูอาชีพให้เกษตรกรภายหลังจากสถานการณ์คลี่คลาย ซึ่งหากเกษตรกรท่านใดสนใจสามารถประสานกับสำนักงานปศุสัตว์ สำนักงานประมง สำนักงานเกษตร หรือ ธ.ก.ส. ในพื้นที่ได้” รมช.ประภัตร กล่าว
ในการนี้ กระทรวงเกษตรฯ โดยกรมปศุสัตว์ ได้นำหญ้าอาหารสัตว์พระราชทาน จำนวน 200 ฟ่อน
แก่เกษตรกรจำนวน 82 ราย เพื่อนำมาช่วยเหลือแก่สัตว์เลี้ยงของเกษตรกรที่ประสบอุทกภัยในพื้นที่ตำบลหนองไข่น้ำ อำเภอเมืองนครราชสีมา จังหวัดนครราชสีมา ทั้งยังมอบถุงยังชีพ น้ำดื่ม ไข่ไก่จำนวน 200 แผง ชุดเวชภัณฑ์สัตว์ 100 ชุด และมีรถสัตวแพทย์เคลื่อนที่จะดำเนินการให้ความช่วยเหลือ จนกว่าสถานการณ์จะเข้าสู่ภาวะปกติ และตลอดในช่วงฤดูฝน เพื่อความขวัญกำลังใจแก่เกษตรกรต่อไป
วันอังคารที่ 18 ตุลาคม 2565
นายกฯ ห่วงการเดินทางของปชช. ในพื้นที่น้ำท่วม กำชับเร่งนำเรือ - รถยกสูง เข้าช่วยเหลือ พร้อมเยียวยาผู้ที่ได้รับผลกระทบ
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม เป็นห่วงเรื่องการเดินทางของประชาชนในพื้นที่ประสบภัยน้ำท่วมอยู่ในขณะนี้ โดยเฉพาะเส้นทางที่คมนาคมถูกตัดขาด จึงได้กำชับให้ทุกหน่วยงานเร่งแก้ปัญหา นำเรือ รถยกสูง ทั้งของหน่วยงานในพื้นที่ ส่วนท้องถิ่น ภาคธุรกิจ จิตอาสา สมาคมขนส่งฯ เข้าช่วยเหลือประชาชนอย่างต่อเนื่อง
.
พร้อมขอให้ผู้ที่ใช้รถใช้ถนนทุกคน หมั่นตรวจสอบความพร้อมของรถอย่างสม่ำเสมอ เพิ่มความระมัดระวังในการขับขี่ขณะฝนตกและในพื้นที่น้ำท่วม เพราะการเดินทางช่วงที่มีฝนตกมีโอกาสที่จะเกิดอุบัติเหตุได้สูง
.
ขณะเดียวกันขอให้หน่วยงานที่เกี่ยวข้องเร่งทำความเข้าใจกับประชาชนที่ได้รับผลกระทบจากการระบายน้ำที่ไหลลงในพื้นที่ทุ่งต่าง ๆ ว่าเป็นการดำเนินการด้วยความจำเป็น ซึ่งรัฐบาลจะดูแลเยียวยาประชาชนอย่างเร่งด่วนต่อไป
.
อ่านเพิ่มเติม คลิกhttps://www.thaigov.go.th/news/contents/details/60524
#ไทยคู่ฟ้า#สื่อสารรัฐบาลไทย
-------------------
วันเสาร์ที่ 1 ตุลาคม 2565
วธ.เปิดตัวการท่องเที่ยวทางวัฒนธรรม ยกระดับชุมชนเมืองเก่าสบสม-หาดไคร้ ยกเป็นเมืองเศรษฐกิจสร้างสรรค์ สร้างรายได้ สร้างอาชีพ เสริมเศรษฐกิจฐานรากให้กับคนในชุมชน
วธ.เปิดตัวการท่องเที่ยวทางวัฒนธรรม ยกระดับชุมชนเมืองเก่าสบสม-หาดไคร้ ยกเป็นเมืองเศรษฐกิจสร้างสรรค์ สร้างรายได้ สร้างอาชีพ เสริมเศรษฐกิจฐานรากให้กับคนในชุมชน
วันที่ 30 กันยายน 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดตัวการท่องเที่ยวทางวัฒนธรรม ชุมชนเมืองเก่าสบสม – หาดไคร้ โดยมีนายโกวิท ผกามาศ ผู้อำนวยการสำนักงานศิลปวัฒนธรรมร่วมสมัย นายชัยพล สุขเอี่ยม ผู้ตรวจราชการกระทรวงวัฒนธรรม นายพนมบุตร จันทรโชติ ผู้ตรวจราชการกระทรวงวัฒนธรรม นางสุภาพรรณ หมั่นเจริญ รองผู้ว่าราชการจังหวัดเชียงราย ผู้บริหารกระทรวงวัฒนธรรม วัฒนธรรมจังหวัดในพื้นที่ภาคเหนือ 16 จังหวัด หัวหน้าส่วนราชการจังหวัดเชียงราย ผู้บริหารมหาวิทยาลัยราชภัฏจังหวัดเชียงราย นายอำเภอเชียงของ เครือข่ายสภาวัฒนธรรม ผู้นำชุมชน และประชาชน เข้าร่วม ณ ชุมชนเมืองเก่าสบสม-หาดไคร้ ตำบลเวียง อำเภอเชียงของ จังหวัดเชียงราย
นางยุพา กล่าวว่า กระทรวงวัฒนธรรม (วธ.) มีแนวคิดการขับเคลื่อนงานวัฒนธรรม ในปี พ.ศ. 2565 - 2570 ให้เป็นกระทรวงสังคมกึ่งเศรษฐกิจ โดยมีจุดเน้น “เศรษฐกิจวัฒนธรรมใหม่ สร้างรายได้ เสริมคุณค่า พัฒนาสังคม” และมียุทธศาสตร์สำคัญด้านการส่งเสริมเศรษฐกิจฐานรากด้วยมิติทางวัฒนธรรมและพัฒนาศักยภาพอุตสาหกรรมวัฒนธรรมให้สามารถแข่งขันได้ในตลาดโลก วธ.โดยสำนักงานวัฒนธรรมจังหวัดเชียงราย จึงบูรณาการความร่วมมือกับจังหวัดเชียงราย อำเภอเชียงของ มหาวิทยาลัยราชภัฏเชียงราย เทศบาลตำบลเวียงเชียงของ สภาวัฒนธรรมอำเภอเชียงของ ชุมชนบ้านสบสม และบ้านหาดไคร้ รวมทั้งภาคีเครือข่ายในพื้นที่ จัดกิจกรรมเปิดตัวการท่องเที่ยวทางวัฒนธรรม ชุมชนเมืองเก่าสบสม – หาดไคร้ ในวันที่ 30 กันยายน 2565 เพื่อผลักดัน ส่งเสริม และพัฒนาการท่องเที่ยวทางวัฒนธรรมในย่านชุมชนเมืองเก่าสบสม-หาดไคร้ ที่มีความเข้มแข็งในด้านวิถีวัฒนธรรมพื้นถิ่น สามารถพัฒนาต่อยอดนำทุนทางวัฒนธรรมในพื้นที่สู่การกำหนดเป็นแผนพัฒนาการท่องเที่ยวของชุมชน ยกระดับให้เป็นเมืองเศรษฐกิจสร้างสรรค์ พร้อมต้อนรับนักท่องเที่ยวทั้งชาวไทยและชาวต่างชาติ ได้มาสัมผัสกลิ่นอายแห่งอารยธรรมเวียงเก่าเมืองเชียงของ เกิดการสร้างรายได้ สร้างอาชีพ เสริมเศรษฐกิจฐานรากให้กับคนในชุมชนต่อไปได้อย่างมั่นคง มั่งคั่ง ยั่งยืนต่อไป
ปลัดวธ. กล่าวอีกว่า กิจกรรมภายในวันดังกล่าว มีการแสดงบรรเลงเพลงเสียงประสาน โดยนักเรียนโรงเรียนอนุบาลเชียงของ การแสดงทางศิลปวัฒนธรรมต่างๆ อาทิ การขับซอพื้นบ้านเมืองของ โดยโรงเรียนอนุบาลเชียงของ และรำวงย้อนยุค โดย วงศิลาเพชร จากชุมชนบ้านสบสม รวมถึงมีนิทรรศการภาพเก่าเชียงของในอดีต การสาธิตภูมิปัญญา การจำหน่ายผลิตภัณฑ์จากชุมชน สินค้าทางวัฒนธรรม อาหารพื้นถิ่น ในตลอดเส้นทางย่านเมืองเก่าสบสม – หาดไคร้ และถนนสายวัฒนธรรม "กาดกองเก่า"
ทั้งนี้ กิจกรรมดังกล่าว เป็นส่วนหนึ่งของการจัดงานวันคล้ายวันสถาปนา วธ. ครบรอบ 20 ปี 3 ตุลาคม 2565 ภายใต้โครงการถอดบทเรียนการขับเคลื่อนงานด้านศาสนา ศิลปะและวัฒนธรรมสู่ก้าวที่มั่นคงและยั่งยืน “2 ทศวรรษกระทรวงวัฒนธรรม” เพื่อให้ข้าราชการผู้ทำคุณประโยชน์สำนักงานปลัดกระทรวงวัฒนธรรมได้ลงพื้นที่ศึกษาแหล่งเรียนรู้ด้านศาสนา ศิลปะและวัฒนธรรมของจังหวัดเชียงราย ที่เป็นต้นแบบของการนำทุนทางวัฒนธรรมมาสร้างมูลค่าเพิ่มทางเศรษฐกิจ
วันอังคารที่ 25 ตุลาคม 2565
1-2 พ.ย.นี้ ไทยพร้อมลงนามแผนปฏิบัติการร่วมความเป็นหุ้นส่วนทางยุทธศาสตร์ไทย-ออสเตรเลีย ค.ศ.2022-2025
1-2 พ.ย.นี้ ไทยพร้อมลงนามแผนปฏิบัติการร่วมความเป็นหุ้นส่วนทางยุทธศาสตร์ไทย-ออสเตรเลีย ค.ศ.2022-2025
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 ตุลาคม 2565 ว่า ครม.เห็นชอบร่างแผนปฏิบัติการร่วมว่าด้วยความเป็นหุ้นส่วนทางยุทธศาสตร์ระหว่างไทยกับออสเตรเลีย ค.ศ.2022-2025 (Joint Plan of Action to Implement the Thailand-Australia Strategic Partnership 2022-2025) ร่างแผนปฏิบัติการฉบับนี้ เป็นผลสืบเนื่องจากนายกรัฐมนตรีทั้งสองประเทศได้ลงนามในปฏิญญาร่วมว่าด้วยความเป็นหุ้นส่วนทางยุทธศาสตร์ระหว่างราชอาณาจักรไทยกับออสเตรเลีย เมื่อวันที่ 13 พฤศจิกายน 2563 ที่ผ่านมา เพื่อยกระดับความสัมพันธ์ทวิภาคีเป็นหุ้นส่วนทางยุทธศาสตร์ โดยปฏิญญาฯ ดังกล่าวได้กำหนดให้กระทรวงการต่างประเทศของทั้งสองฝ่ายจัดทำร่างแผนปฏิบัติการร่วมฯ เพื่อขับเคลื่อนความร่วมมือระหว่างกัน ทั้งนี้ จะมีการลงนามร่างแผนปฏิบัติการร่วมฯ ในระหว่างการเยือนประเทศไทยอย่างเป็นทางการของนางสาวเพนนี หว่อง รัฐมนตรีว่าการต่างประเทศออสเตรเลีย ระหว่างวันที่ 1-2 พฤศจิกายน 2565 เพื่อหารือทวิภาคีกับรองนายกรัฐมนตรีและรัฐมนตรีว่าการกระทรวงการต่างประเทศ และเข้าเยี่ยมคารวะนายกรัฐมนตรี
สาระสำคัญของร่างแผนปฏิบัติการฉบับนี้ เป็นแผนงานในการขับเคลื่อนความร่วมมือในทุกมิติระหว่างไทยและออสเตรเลีย มีระยะเวลา 4 ปี (พ.ศ.2565 - 2568) ขับเคลื่อนผ่านกิจกรรมและโครงการต่างๆ ในฐานะหุ้นส่วนทางยุทธศาสตร์ ครอบคลุมความร่วมมือรอบด้าน ได้แก่ (1)ด้านการเมือง การทหาร และความมั่นคงรูปแบบใหม่ รวมถึงการปราบปรามอาชญากรรมข้ามชาติ ยาเสพติดและการค้ามนุษย์ (2) ด้านเศรษฐกิจ รวมถึงสาขาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว และเศรษฐกิจดิจิทัล (3) ความร่วมมือรายสาขา อาทิ สาธารณสุข เกษตร การศึกษา วิทยาศาสตร์ เทคโนโลยีและการวิจัย พลังงาน สิ่งแวดล้อม และการบริหารจัดการภัยพิบัติ (4) ความเชื่อมโยงระดับประชาชน และ (5) ความร่วมมือระดับภูมิภาคและอนุภูมิภาค
นางสาวรัชดา กล่าวด้วยว่า วันที่ 19 ธันวาคม 2565 นี้ จะครบรอบความสัมพันธ์ทางการทูตไทย-ออสเตรเลีย 70 ปี ซึ่งร่างแผนปฏิบัติการฉบับนี้ ถือเป็นการยืนยันถึงความสัมพันธ์ที่ดีระหว่างไทยและออสเตรเลีย รวมถึงเป็นแผนงานในการขับเคลื่อนความร่วมมือของทั้งสองประเทศในทุกมิติและสนับสนุนการฟื้นฟูเศรษฐกิจและหลังการระบาดของโรคโควิด-19
วันอังคารที่ 27 กันยายน 2565
รัฐบาลฟื้นฟูท่องเที่ยวไทยต่อเนื่อง คาดปี 2566 จะมีรายได้รวมสูงสุด 2.38 ล้านล้านบาท
วันอังคารที่ 27 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเร่งฟื้นฟูการท่องเที่ยวหลังบรรยากาศการเดินทางเริ่มกลับมาคึกคัก
โดยร่วมกับผู้ประกอบการด้านการท่องเที่ยว พัฒนาแหล่งท่องเที่ยวเชิงธรรมชาติ
ยกระดับการท่องเที่ยวเชิงสุขภาพ ส่งเสริมการขายร่วมกับสายการบินในช่วง High Season
ซึ่งคาดว่าในไตรมาสสุดท้ายของปีนี้จะมีนักท่องเที่ยว 1.5 ล้านคน/เดือน
และตลอดทั้งปีจะมีนักท่องเที่ยวเดินทางเข้ามาได้ตามเป้าหมาย 10 ล้านคน ทั้งนี้ ในปี 2566
ตั้งเป้าหมายให้การท่องเที่ยวไทยกลับมาอยู่ในสัดส่วนร้อยละ 80 ของปี 2562 ก่อนสถานการณ์โควิด-19
โดยคาดว่าจะมีรายได้จากการท่องเที่ยวรวมทั้งสิ้น 1.73 ล้านล้านบาท
และหากดำเนินการได้ตามสถานการณ์ที่เอื้ออำนวยทุกด้าน หรือ Best Case Scenario
คาดว่าจะมีรายได้รวมได้มากถึง 2.38 ล้านล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 7 กันยายน 2565
Govt to organize “SMEs and Household Debt Settlement Mediation” during Sep 8-11
Govt to organize “SMEs and Household Debt Settlement Mediation” during Sep 8-11
September 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s commitment to address household debts, incurred as a result of the COVID-19 crisis through the organization of the “SMEs and Household Debt Settlement Mediation” during September 8-11, 2022 at Impact Exhibition Hall 5, Muang Thong Thani.
Government agencies, namely, the Student Loan Fund, and Ministry of Justice’s Legal Executive Department, and Rights and Liberties Protection Department, have collaborated with 22 financial institutions and other 2 public agencies, to organize “SMEs and Household Debt Settlement Mediation”. The aim is to assist default debtors whose contract has been terminated and who are about to enter into litigation, as well as those who are legally enforced. Debtors who enter the debt settlement mediation process will not be legally enforced which will free them from additional financial burden. Other benefits of debt settlement mediation also include extension of debt repayment; penalty reduction / reduction of interests /reduction of monthly installment rate; and no asset confiscation / auction.
“SMEs and Household Debt Settlement Mediation” has been organized at 77 different venues throughout the country in 6 months, and managed to help 210,208 people settle debts of over 38,067 million Baht. This time, 172,855 debtors (with the total debts of 30,651 million Baht) have been encouraged to attend, out of whom 75,025 debtors (total debts of 9,959 million Baht) will take part in pre-litigation mediation, and 97,830 (total debts of 20,692 million Baht) will take part in post-litigation mediation.
According to the Government Spokesperson, the Government strives to mitigate people’s plight, and would like to invite entrepreneurs and individuals to the “SMEs and Household Debt Settlement Mediation” to solve the problem together and seek a way out of this crisis for better future.
วันจันทร์ที่ 5 กันยายน 2565
​ปลัดกระทรวงยุติธรรม เปิดอบรม การบังคับคดีสำหรับเจ้าพนักงานบังคับทางปกครอง รุ่นที่ ๘
​ปลัดกระทรวงยุติธรรม เปิดอบรม การบังคับคดีสำหรับเจ้าพนักงานบังคับทางปกครอง รุ่นที่ ๘ ณ ห้อง ภาณุรังษี A-B โรงแรมรอยัลริเวอร์ กรุงเทพมหานคร
ในวันจันทร์ที่ ๕ กันยายน ๒๕๖๕ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานเปิดอบรมโครงการ การบังคับคดีสำหรับเจ้าพนักงานบังคับทางปกครอง รุ่นที่ ๘ โดยมี นางสุกัญญา บุษยนาวิน รองอธิบดีกรมบังคับคดี และผู้เข้ารับการฝึกอบรมซึ่งเป็นข้าราชการ เจ้าหน้าที่ของหน่วยงานราชการ และหน่วยงานภาครัฐ จำนวน ๒๙ หน่วยงาน จำนวนทั้งสิ้น ๑๐๕ คน เข้าร่วม ณ ห้อง ภาณุรังษี A-B โรงแรมรอยัลริเวอร์ กรุงเทพมหานคร
การฝึกอบรมในครั้งนี้จัดขึ้นโดยกรมบังคับคดี ในระหว่างวันที่ ๕ - ๑๖ กันยายน ๒๕๖๕ เพื่อให้ผู้เข้าอบรมได้รับความรู้ในด้านการบังคับทางปกครอง การบังคับคดี โดยวิธีการยึด อายัด และขายทอดตลอดทรัพย์สิน และสามารถนำความรู้ได้ที่รับไปปฏิบัติงานในการบังคับตามคำสั่งทางปกครองที่กำหนดให้ชำระเงินได้อย่างถูกต้องตามกฎหมายและมีประสิทธิภาพ โดยมีวิทยากรผู้ทรงคุณวุฒิจากสำนักงานคณะกรรมการกฤษฎีกา สำนักงานอัยการสูงสุด สำนักงานบังคับคดีและกรมบังคับคดีมาให้ความรู้ทั้งภาคทฤษฎีและภาคปฏิบัติ
วันพฤหัสบดีที่ 1 กันยายน 2565
สธ. ร่วมซ้อมแผนบริหารสถานการณ์ฉุกเฉิน เหตุการณ์จำลองเรือบรรทุกน้ำมันชนเรือนักท่องเที่ยว
รัฐมนตรีช่วยว่าการกระทรวงสาธารณสุข ร่วมติดตามการซ้อมแผนบริหารสถานการณ์ฉุกเฉินบรรเทาสาธารณภัยแบบบูรณาการ สามารถรับมือและบริหารสถานการณ์ฉุกเฉินสาธารณภัยทุกประเภท ทุกขนาด ตลอดจนดูแลรักษาส่งต่อได้อย่างถูกต้อง
รัฐมนตรีช่วยว่าการกระทรวงสาธารณสุข ร่วมติดตามการซ้อมแผนบริหารสถานการณ์ฉุกเฉินบรรเทาสาธารณภัยแบบบูรณาการ สามารถรับมือและบริหารสถานการณ์ฉุกเฉินสาธารณภัยทุกประเภท ทุกขนาด ตลอดจนดูแลรักษาส่งต่อได้อย่างถูกต้อง ช่วยผู้ประสบเหตุพ้นอันตราย ลดการพิการและการเสียชีวิต
วันนี้ (1 กันยายน 2565) ที่หาดแม่รำพึง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย เรืออากาศเอก นายแพทย์อัจฉริยะ แพงมา เลขาธิการสถาบันการแพทย์ฉุกเฉินแห่งชาติ นาวาเอก นาวี กุลอารีมิตร ผู้อำนวยการกองยุทธการ กองทัพเรือภาคที่ 1 นายชานุ เตชธัญญานนท์ หัวหน้าอุทยานเขาแหลมหญ้า หมู่เกาะเสม็ด ผู้บริหารกระทรวงสาธารณสุข ติดตามการซ้อมแผนบริหารสถานการณ์ฉุกเฉินบรรเทาสาธารณภัย เหตุการณ์จำลองเรือบรรทุกน้ำมันชนเรือนักท่องเที่ยว โดยมีหน่วยงานที่เกี่ยวข้อง อาทิ สำนักงานป้องกันและบรรเทาสาธารณภัย จังหวัดระยอง องค์การบริหารส่วนจังหวัดระยอง และภาคเอกชน เข้าร่วม
ดร.สาธิตกล่าวว่า จังหวัดระยองเป็นหนึ่งในจังหวัดพื้นที่ระเบียงเศรษฐกิจภาคะวันออก (EEC) ที่มีนักลงทุนเดินทางเข้ามาเป็นจำนวนมาก ซึ่งการพัฒนาระบบบัญชาการเหตุการณ์ในสถานการณ์ฉุกเฉิน (ICS) ที่เป็นระบบการสั่งการ ควบคุม และประสานความร่วมมือของแต่ละหน่วยงาน ในการบริหารสถานการณ์ฉุกเฉินสาธารณภัยทุกประเภท ทุกขนาด ตั้งแต่ขนาดเล็กไปจนถึงขนาดใหญ่รุนแรง เช่น เหตุการณ์เพลิงไหม้ ภัยธรรมชาติ สารเคมี เป็นต้นถือเป็นการเตรียมความพร้อมรองรับหากเกิดสถานการณ์ฉุกเฉินขึ้น และเป็นปัจจัยสำคัญที่จะช่วยสร้างความเชื่อมั่นในเรื่องความพร้อมด้านการสาธารณสุขและการบริการภาครัฐ ทำให้เกิดการลงทุนสร้างรายได้ตามมา โดยการฝึกซ้อมแผนฯ ครั้งนี้ มีการรวบรวมสรรพกำลังจากทุกหน่วยงานที่เกี่ยวข้อง ทั้งภาครัฐ เอกชน จัดตั้งศูนย์ EOC แบบบูรณาการทุกภาคส่วน ทำให้การแก้ไขปัญหามีความชัดเจนและเป็นไปในทิศทางเดียวกัน ปลอดภัยทั้งผู้ปฏิบัติงานและผู้ที่ประสบเหตุสาธารณภัย และยังสามารถบริหารจัดการภาวะภัยพิบัติได้อย่างรวดเร็วและมีประสิทธิภาพ ช่วยปกป้องชีวิต ทรัพย์สินและสิ่งแวดล้อม ลดการบาดเจ็บ การพิการและการเสียชีวิตได้มาก
ดร.สาธิตกล่าวต่อว่า ในส่วนของกระทรวงสาธารณสุข ได้ใช้องค์ความรู้ด้านการแพทย์ฉุกเฉินในการช่วยบรรเทาสาธารณภัย อาทิ การจัดตั้งโรงพยาบาลสนาม ซึ่งการฝึกซ้อมครั้งนี้ได้รับความร่วมมือจากโรงพยาบาลระยอง โรงพยาบาลเฉลิมพระเกียรติ สมเด็จพระเทพรัตนราชสุดา ฯ สยามบรมราชกุมารี ระยอง จัดทีมMini MERT ร่วมคัดกรองผู้ประสบเหตุให้ได้รับการรักษาตามระดับอาการ สามารถออกปฏิบัติหน้าที่ได้ภายใน 30 นาทีที่ได้รับการร้องขอ, การประสานงานร่วมกับศูนย์พิษวิทยาและชีวเคมี อนามัยสิ่งแวดล้อม, การส่งต่อรักษา เป็นต้น ซึ่งจะส่งผลให้บุคลากรเกิดความชำนาญ สามารถบริหารจัดการได้อย่างมีประสิทธิภาพเมื่อเกิดสถานการณ์จริง
************************************** 1 กันยายน 2565
วันอังคารที่ 11 ตุลาคม 2565
​Thailand now ready to host 29th APEC Summit
​Thailand now ready to host 29th APEC Summit
October 10, 2022, at 09.30 hrs, at the Green Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over the meeting of National Committee on Preparation of APEC Economic Leaders' Meeting and Related Meetings. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister thanked all concerned agencies for their hard work in preparing the meeting which is now imminent. Based on the theme “Open. Connect. Balance” of the APEC 2022, essential preparation progress has been tangibly made as follows:
Facilitating trade and investment (Open.): Member economies endorsed Thailand’s initiative on the Free Trade Area of the Asia-Pacific (FTAAP). Development of related implementation plan has been approved at the Ministers Responsible for Trade (MRT) Meeting for tangible negotiation and discussion.
Rebooting regional connectivity particularly in travel and tourism industry (Connect.): Member economies endorsed rebooting safe and seamless cross-border travel, as proposed by Thailand, through the development of APEC Information Portal, harmonization of vaccine certificates, and expansion of APEC Business Travel Card (ABTC) eligibility.
Advancing sustainable and inclusive growth (Balance.): Goals and targets set for APEC’s long-term work on sustainability under Thailand’s initiative “Bangkok Goals on BCG Economy” have now been finalizing.
According to the Government Spokesperson, a number of APEC economy leaders, honorable guests, and representatives of international organizations have confirmed their attendance. Meeting preparation has undergone as scheduled. The cabinet has declared a three-day government holiday in Bangkok, Nonthaburi and Samut Prakan during the APEC Economic Leaders' Meeting and Related Meetings on November 16-18, 2022 to ensure security and facilitate motorcades of APEC Economy leaders attending the summit.
วันจันทร์ที่ 3 ตุลาคม 2565
ไอแบงก์แต่งตั้งรักษาการผู้จัดการธนาคาร “ระบิล  พรพัฒน์กุล” มีผลวันที่ 1 ตุลาคม 2565
ไอแบงก์มีมติอนุมัติแต่งตั้งให้ นายระบิล พรพัฒน์กุล กรรมการและประธานอนุกรรมการบริหารธนาคารอิสลามแห่งประเทศไทย รักษาการในตำแหน่งผู้จัดการธนาคาร อีกตำแหน่งหนึ่ง โดยให้มีผลตั้งแต่วันที่ 1 ตุลาคม 2565
ธนาคารอิสลามแห่งประเทศไทย (ไอแบงก์) โดยคณะกรรมการธนาคารอิสลามแห่งประเทศไทย ในการประชุมครั้งที่ 8/2565 เมื่อวันที่ 24 สิงหาคม 2565 มีมติอนุมัติแต่งตั้งให้ นายระบิล พรพัฒน์กุล กรรมการและประธานอนุกรรมการบริหารธนาคารอิสลามแห่งประเทศไทย รักษาการในตำแหน่งผู้จัดการธนาคาร อีกตำแหน่งหนึ่ง โดยให้มีผลตั้งแต่วันที่ 1 ตุลาคม 2565 เป็นต้นไปจนกว่าจะดำเนินการแต่งตั้งผู้จัดการธนาคารแล้วเสร็จ ทั้งนี้เพื่อให้การบริหารงานของธนาคารเป็นไปอย่างต่อเนื่องด้วยความเรียบร้อยในระหว่างที่ธนาคารดำเนินการสรรหาผู้จัดการธนาคาร หลังจากนายวุฒิชัย สุระรัตน์ชัย สิ้นสุดวาระการดำรงตำแหน่งผู้จัดการธนาคารในวันที่ 30 กันยายน 2565 ที่ผ่านมา และเพื่อให้เป็นไปตามหลักการกำกับดูแลกิจการที่ดี คณะกรรมการธนาคารในการประชุมครั้งที่ 9/2565 เมื่อวันที่ 26 กันยายน 2565 ได้มีมติแต่งตั้งให้ นายโกมล จิรชัยสุทธิกุล เป็นประธานอนุกรรมการบริหาร แทนนายระบิล พรพัฒน์กุล โดยมีผลตั้งแต่วันที่ 1 ตุลาคม 2565 เป็นต้นไป
นายระบิล พรพัฒน์กุล อายุ 63 ปี จบการศึกษาระดับปริญญาตรี คณะวิทยาศาสตร์ สาขาเคมีเทคนิค จุฬาลงกรณ์มหาวิทยาลัย และระดับปริญญาโท คณะพาณิชยศาสตร์และการบัญชี บริหารธุรกิจ MBA มหาวิทยาลัยธรรมศาสตร์ ประสบการณ์ทำงานที่ผ่านมาล่าสุดตั้งแต่ปี 2546 ถึง ปัจจุบัน เป็นกรรมการผู้จัดการ บริษัท 786 อลีเม็กซ์ จำกัด ปี 2563 ถึง ปัจจุบัน กรรมการผู้จัดการ บริษัท นีโอคอร์ป จำกัด ปี 2563 ถึง ปัจจุบัน กรรมการบริหาร บริษัท เพียวพลังงานไทย จำกัด และดำรงตำแหน่งในคณะอนุกรรมการชุดย่อยของธนาคารอิสลามแห่งประเทศไทยอีก 3 คณะ ได้แก่ อนุกรรมการกำกับการปฏิบัติตามกฎเกณฑ์ ธรรมาภิบาล และนวัตกรรม อนุกรรมการซะกาต และอนุกรรมการประเมินผลการปฏิบัติงานของผู้ดำรงตำแหน่งผู้จัดการธนาคาร
วันอังคารที่ 20 กันยายน 2565
ก.เกษตรฯ เตรียมความพร้อมเดินหน้าเกษตรอัจฉริยะ พัฒนาเทคโนโลยีร่วมกับญี่ปุ่น
ก.เกษตรฯ เตรียมความพร้อมเดินหน้าเกษตรอัจฉริยะ พัฒนาเทคโนโลยีร่วมกับญี่ปุ่น
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมเพื่อมอบนโยบายด้านการดำเนินงานภายใต้บันทึกความร่วมมือว่าด้วยการพัฒนาเกษตรอัจฉริยะระหว่างกระทรวงเกษตรและสหกรณ์ กับ กระทรวงเกษตร ป่าไม้ และประมงญี่ปุ่น โดยมี ดร.วนิดา กำเนิดเพ็ชร และ ผู้แทนสังกัดหน่วยงานกระทรวงเกษตรและสหกรณ์ เข้าร่วมการประชุม
ดร. ทองเปลว เปิดเผยภายหลังการประชุมว่า ได้มอบหมายให้หน่วยงานต่าง ๆ ทั้งในส่วนกลางและภูมิภาค เร่งจัดทำแผนงานและรายละเอียดการของบประมาณประจำปี 2567 ที่ครอบคลุมการพัฒนาเกษตรอัจฉริยะ เพื่อเสริมสร้างพลิกโฉมระบบการเกษตรและอาหารให้รุดหน้ามีความยั่งยืน ตอบสนองตามแนวทาง BCG โมเดล นโยบายThailand 4.0 และแผนปฏิบัติการเกษตรอัจฉริยะของกระทรวงเกษตรและสหกรณ์ โดยการจัดทำโครงการต่าง ๆ จะต้องสอดคล้องกับขอบเขตและวัตถุประสงค์ที่ได้ตกลงกันไว้ อาทิ เทคโนโลยีเกษตรอัจฉริยะ เครื่องจักรกลเกษตรอัจฉริยะ ระบบการจัดการเกษตรอัจฉริยะ การจัดการข้อมูลการเกษตร (agricultural data platforms) การสร้างมูลค่าเพิ่มด้วยเกษตรอัจฉริยะ และห่วงโซ่อาหารอัจฉริยะ รวมทั้งการเสริมสร้างศักยภาพของบุคลากร ผ่านการร่วมวิจัยและพัฒนา การแลกเปลี่ยนข้อมูลและเทคนิค การประชุมปฏิบัติการและการสาธิตการใช้เทคโนโลยีเกษตรอัจฉริยะ
สำหรับบริษัทญี่ปุ่นที่มีความเชี่ยวชาญด้านเทคโนโลยีและนวัตกรรมเกษตรอัจฉริยะ จำนวน 13 บริษัท ให้ความสนใจในการพัฒนาโครงการฯ กับฝ่ายไทย ครอบคลุมตั้งแต่การขับเคลื่อนรถแทรกเตอร์ในรูปแบบอัตโนมัติ (auto steering) การแบ่งจัดสรรและระบุที่ดินที่เหมาะสมสำหรับการเกษตรในรูปแบบอัตโนมัติด้วยระบบดาวเทียม (GRID Polygon) โดรน (Sensing Drone) ไปจนถึงโรงเรือนกระจกอัจฉริยะ (IT Greenhouse) นอกจากนี้หน่วยงานสังกัดกระทรวงเกษตรฯ ยังได้ดำเนินโครงการร่วมกับฝ่ายญี่ปุ่นอย่างเป็นรูปธรรม เช่น กรมส่งเสริมการเกษตร ร่วมกับ บริษัท Ajinomoto (Thailand) จำกัด และบริษัท เอฟ ดี กรีน (ประเทศไทย) จำกัด ดำเนินโครงการความร่วมมือเพื่อพัฒนาการใช้เทคโนโลยีอากาศยานไร้คนขับ (โดรน) ในการสำรวจติดตามสถานการณ์ศัตรูมันสำปะหลัง และกรมการข้าว ร่วมกับบริษัท Topcon Corporation จำกัด จะดำเนินความร่วมมือด้านการทดลอง/สาธิตการปรับใช้เทคโนโลยีเกษตรอัจฉริยะในแปลงเพาะปลูกข้าวในพื้นที่ของสถาบันวิทยาศาสตร์ข้าวแห่งชาติ เพื่อเปรียบเทียบประสิทธิภาพ ผลิตภาพ และผลผลิต ระหว่างแปลงที่ใช้รถแทรกเตอร์ในรูปแบบอัตโนมัติกับที่ไม่ใช้ในระบบดังกล่าว
วันพุธที่ 12 ตุลาคม 2565
ดีเดย์! 12 ต.ค. นี้ เริ่มฉีด"วัคซีนโควิด" เด็ก 6 เดือน - 4 ปี ทั่วประเทศ
.....
กระทรวงสาธารณสุข เริ่มคิกออฟฉีดวัคซีนไฟเซอร์ฝาสีแดงเข้มสำหรับเด็กอายุ 6 เดือน - 4 ปี ที่ผ่านกระบวนการตรวจสอบรับรองรุ่นการผลิตจากกรมวิทยาศาสตร์การแพทย์ และจัดส่งไปยังสำนักงานสาธารณสุขจังหวัดทุกแห่ง เพื่อให้กระจายต่อในพื้นที่ ตั้งแต่วันที่ 12 ต.ค. เป็นต้นไป โดยการฉีดวัคซีนให้เป็นไปตามความสมัครใจของผู้ปกครอง
.
แนวทางการฉีดวัคซีนเด็กเล็กจะใช้ปริมาณวัคซีนน้อยลง คือ ขนาด 3 ไมโครกรัม จำนวน 0.2 มิลลิลิตร ฉีด 3 เข็ม เข็มสองห่างจากเข็มแรก 1 เดือน และเข็มสามห่างเข็มสอง 2 เดือน หลังฉีดให้สังเกตอาการ 30 นาที และติดตามต่อจนครบ 1 เดือน โดยให้จัดจุดบริการแยกจากกลุ่มวัยอื่นเพื่อป้องกันความสับสนในการใช้วัคซีน
.
สำหรับข้อกังวลเรื่องผลข้างเคียง สหรัฐอเมริกามีการฉีดและติดตามล้านกว่าโดส พบว่ามีผลข้างเคียงน้อยกว่าเด็กโต ไม่มีอาการแทรกซ้อนรุนแรงถึงเสียชีวิต ถือว่าปลอดภัยสำหรับเด็กเล็ก และยังช่วยลดความเสี่ยงการเกิดภาวะ MIS-C จากการติดเชื้อด้วย
#ไทยคู่ฟ้า#สื่อสารรัฐบาลไทย
-------------------
วันอาทิตย์ที่ 9 ตุลาคม 2565
ครม. อนุมัติโครงการ “พาณิชย์...ลดราคา! ออนทัวร์ ทั่วไทย” บรรเทาค่าครองชีพ ปชช. วงเงินงบฯ 422 ล้านบาท
.....
ที่ประชุม ครม. (5 ต.ค. 65) อนุมัติงบกลางปี 2566 วงเงิน 422.75 ล้านบาท ดำเนินโครงการ “พาณิชย์...ลดราคา! ออนทัวร์ ทั่วไทย” เพื่อจัดจำหน่ายสินค้าอุปโภคบริโภคที่จำเป็นทั่วประเทศ ในราคาประหยัด ช่วยลดค่าครองชีพประชาชน
.
ทั้งเนื้อหมู เนื้อไก่ ไข่ไก่ สินค้าเกษตร ผลไม้ ฯลฯ จากสมาคม ซัพพลายเออร์ และกลุ่มเกษตรกรแต่ละจังหวัด โดยจะจำหน่ายสินค้าในพื้นที่สาธารณะหรือลานอเนกประสงค์ เช่น สำนักงานเขต การเคหะชุมชน สำนักงานพาณิชย์จังหวัด มีกำหนดจัดงานครั้งละ 3 วัน รวมกว่า 274 ครั้ง ภายในเดือน ต.ค. 65
#ไทยคู่ฟ้า#สื่อสารรัฐบาลไทย
-------------------
วันศุกร์ที่ 16 กันยายน 2565
ก.ยุติธรรม หนุน “วินมอเตอร์ไซค์ - ไรเดอร์” ร่วมแจ้งเบาะแสยาเสพติด โทร. สายด่วน 1386 รับรางวัลนำจับ 5%
.....
ก.ยุติธรรม โดย ป.ป.ส. จัดงาน “รวมพลัง สร้างสังคมปลอดภัย ห่างไกลยาเสพติด” เพื่อรณรงค์สร้างการรับรู้และสร้างภูมิคุ้มกันยาเสพติดในกลุ่มแรงงานนอกระบบ โดยเฉพาะกลุ่มผู้ประกอบอาชีพไลน์แมน แกร็ป ฟู้ดแพนด้า โรบินฮู้ด ลาล่ามูฟ และผู้ขับขี่รถจักรยานยนต์รับจ้าง
.
เนื่องจากสถานการณ์ยาเสพติดในปัจจุบันยังมีการแพร่ระบาดด้วยวิธีการต่าง ๆ ในการลักลอบขนส่ง และอีกหนึ่งวิธีคือ “การใช้ไรเดอร์และมอเตอร์ไซค์รับจ้าง” ขับรถส่งยาเสพติด นอกจากนี้ยังมีการปลอมตัวเป็นไรเดอร์ รวมทั้งเปิดร้านอาหารทางแอปพลิเคชันบังหน้า
.
จากข้อมูลของกรมการขนส่งทางบก พบว่าจำนวนผู้ขับขี่มอเตอร์ไซค์รับจ้างในกรุงเทพที่จดทะเบียนรถรับจ้างสาธารณะ มีจำนวน 81,970 คน และไรเดอร์ในกรุงเทพและปริมณฑล มีประมาณ 100,000 คน หากนับรวมกับผู้ที่ยังไม่ได้จดทะเบียนคาดว่าจะอยู่ที่ 200,000 คน
.
ทั้งนี้ กลุ่มผู้ขับขี่มอเตอร์ไซค์รับจ้างดังกล่าว จะเป็นอีกหนึ่งกลไกสำคัญในการแก้ไขปัญหายาเสพติดร่วมกับทางราชการ หากพบเบาะแสยาเสพติด สามารถแจ้งเบาะแสได้ที่สายด่วน ป.ป.ส. 1386 โดยจะได้รับรางวัลนำจับ 5% ของมูลค่าทรัพย์ที่ยึดได้
.
อ่านเพิ่มเติม คลิกhttps://www.thaigov.go.th/news/contents/details/59287
#ไทยคู่ฟ้า#ร่วมต้านโควิด19
-------------------
วันอาทิตย์ที่ 23 ตุลาคม 2565
คณะผู้บริหาร กระทรวงดิจิทัลฯ ร่วมเข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน พุทธศักราช 2565 ณ วัดราชโอรสาราม
คณะผู้บริหาร กระทรวงดิจิทัลเพื่อเศรษฐกิจและสังคม ร่วมเข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน พุทธศักราช 2565 ณ วัดราชโอรสาราม
เมื่อวันที่22ตุลาคม2565นางสาวสุกันยาณียะวิญชาญผู้ตรวจราชการกระทรวงดิจิทัลเพื่อเศรษฐกิจและสังคมนางอำไพจิตแจ่มใสผู้ช่วยปลัดกระทรวงดิจิทัลเพื่อเศรษฐกิจและสังคมนายสมภพวงศ์วิไลผู้อำนวยการกองบริการดิจิทัลอุตุนิยมวิทยากรมอุตุนิยมวิทยาและนางสาวพลอยรวีเกริกพันธุ์กุลผู้อำนวยการกองขับเคลื่อนดิจิทัลเพื่อเศรษฐกิจสำนักงานคณะกรรมการดิจิทัลเพื่อเศรษฐกิจและสังคมแห่งชาติเป็นผู้แทนกระทรวงดิจิทัลเพื่อเศรษฐกิจและสังคมร่วมเข้าเฝ้ารับเสด็จฯสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีไปในการพระราชพิธีทรงบำเพ็ญพระราชกุศลถวายผ้าพระกฐินพุทธศักราช2565ณวัดราชโอรสาราม
*****************
วันพุธที่ 5 ตุลาคม 2565
รมว.กษ. ชูโมเดลเศรษฐกิจ BCG ขับเคลื่อนระบบเกษตรและอาหารที่สมดุลและยั่งยืน
รมว.กษ. ชูโมเดลเศรษฐกิจ BCG ขับเคลื่อนระบบเกษตรและอาหารที่สมดุลและยั่งยืน ในเวทีสัมมนาประจำภูมิภาคเอเชียและแปซิฟิก “การพลิกโฉมระบบเกษตรและอาหาร”
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้รับมอบหมายจากนายกรัฐมนตรีในการเข้าร่วมพิธีเปิดงานประชุมสัมมนาประจำภูมิภาคเอเชียและแปซิฟิก “การพลิกโฉมระบบเกษตรและอาหาร” (The Asia-Pacific Symposium on Agrifood Systems Transformation) ที่จัดขึ้นโดย FAO ประจำภูมิภาคเอเชียและแปซิฟิก ระหว่างวันที่ 5 - 7 ตุลาคม 2565 ณ โรงแรมมิลเลนเนียม ฮิลตัน กรุงเทพฯ และผ่านระบบออนไลน์ ซึ่งการประชุมดังกล่าว เป็นการประชุมระดับรัฐมนตรี และเจ้าหน้าที่อาวุโสในระดับภูมิภาค มีวัตถุประสงค์เพื่อติดตามผลการประชุมสุดยอดผู้นำระบบอาหารโลก (UN Food Systems Summit) และการประชุมสุดยอดโภชนาการเพื่อการเติบโต (Nutrition for Growth Summit) ซึ่งจัดขึ้นเมื่อปี 2564 โดยจะมีการเสวนาของผู้นำระดับสูงในประเด็นการตอบสนองต่อวิกฤต 5 ด้าน ได้แก่ อาหาร อาหารสัตว์ เชื้อเพลิง ปุ๋ย และงบประมาณ (Food, Feed, Fuel, Fertilizer, Finance: 5F)
รัฐมนตรีว่าการกระทรวงเกษตรและสหกรณ์ กล่าวต่อที่ประชุมว่า เป็นการครบรอบ 1 ปี ที่กระทรวงเกษตรและสหกรณ์เป็นหน่วยงานหลักในการร่วมกิจกรรมของการประชุมสุดยอดผู้นำระบบอาหารโลกมาตลอด และจากการประชุมทุกภาคส่วนจะต้องดำเนินการอย่างเร่งด่วน เพื่อพลิกโฉมระบบเกษตรและอาหารให้ยั่งยืน ยืดหยุ่น และเป็นธรรม โดยเฉพาะอย่างยิ่ง ผ่านการสนับสนุนเทางด้านการเงิน ข้อมูล วิทยาศาสตร์และนวัตกรรม อย่างเป็นรูปธรรม โดยประเทศไทยได้นำ “โมเดลเศรษฐกิจ BCG” หรือการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียวมาพัฒนาเศรษฐกิจของประเทศแบบองค์รวม ซึ่งมุ่งเน้นการพัฒนาเศรษฐกิจควบคู่ไปกับการพัฒนาสังคมและการรักษาสิ่งแวดล้อมเพื่อให้เกิดการขับเคลื่อนประเทศไทยอย่างสมดุล มั่นคง และยั่งยืนไปพร้อมกัน โดยมีการบูรณาการและการพัฒนาตั้งแต่ต้นทาง กลางทาง และปลายทาง ผ่านการใช้องค์ความรู้ทางด้านวิทยาศาสตร์ เทคโนโลยี และนวัตกรรมในการสร้างมูลค่าเพิ่ม จากฐานความหลากหลายทางชีวภาพและวัฒนธรรม ทั้งนี้ กระทรวงเกษตรและสหกรณ์ ได้นำมาปรับใช้ในการขับเคลื่อนระบบเกษตรและอาหารอย่างอย่างยืน โดยมุ่งพัฒนาภาคการเกษตรสู่ 3 สูง คือ ประสิทธิภาพสูง มาตรฐานสูง และรายได้สูง เริ่มขับเคลื่อนในระดับพื้นที่ นำร่อง 5 จังหวัด เพื่อพัฒนาให้เป็นต้นแบบนำไปสู่การขยายผลไปยังจังหวัดอื่น ๆ ต่อไป โดยนำแนวคิด “โมเดลเศรษฐกิจ BCG” มาขับเคลื่อนทุกโครงการที่ดำเนินงานอยู่แล้วให้มีประสิทธิภาพมากยิ่งขึ้น เพื่อยกระดับความเป็นอยู่ของเกษตรกรไทยอย่างยั่งยืน
“เส้นทางสู่ระบบอาหารและการเกษตรที่ยั่งยืน ต้องเกิดจากความร่วมมือทุกภาคส่วนที่ร่วมคิด ร่วมทำ ร่วมสร้างในทุกระดับ ซึ่งกระทรวงเกษตรและสหกรณ์มีความพร้อมและยินดีที่จะแลกเปลี่ยนความรู้ทางวิชาการที่ไทยมีศักยภาพให้แก่ประเทศสมาชิกในภูมิภาค” ดร.เฉลิมชัย กล่าว
วันจันทร์ที่ 17 ตุลาคม 2565
กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting : STOM) ครั้งที่ 54
และการประชุมอื่น ๆ ที่เกี่ยวข้อง
กระทรวงคมนาคมเข้าร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 54 และการประชุมอื่น ๆ ที่เกี่ยวข้อง ระหว่างวันที่ 14 - 15 ตุลาคม 2565 ณ เมืองบาหลี ประเทศอินโดนีเซีย โดยมีนางจตุพร เนียมสุข ผู้ช่วยปลัดกระทรวงคมนาคม ทำหน้าที่หัวหน้าคณะผู้แทนไทย พร้อมด้วยผู้แทนจากหน่วยงานต่าง ๆ ที่เกี่ยวข้อง ได้แก่ กรมเจ้าท่า กรมการขนส่งทางบก กรมทางหลวง สำนักงานนโยบายและแผนการขนส่งและจราจร กรมการขนส่งทางราง สำนักงานการบินพลเรือนแห่งประเทศไทย การรถไฟแห่งประเทศไทย การท่าเรือแห่งประเทศไทย บริษัท วิทยุการบินแห่งประเทศไทย จำกัด และกระทรวงการต่างประเทศ เข้าร่วมการประชุมฯ
การประชุมเจ้าหน้าที่อาวุโสด้านการขนส่งอาเซียน ครั้งที่ 54 มี Mr. Novie Riyanto R. ปลัดกระทรวงคมนาคมอินโดนีเซีย ทำหน้าที่ประธานการประชุม ซึ่งที่ประชุมได้หารือประเด็นสำคัญในการดำเนินการตามแผนยุทธศาสตร์ด้านการขนส่งของอาเซียน หรือแผนยุทธศาสตร์ด้านการขนส่งกัวลาลัมเปอร์ ปี 2559 - 2568 ซึ่งเป็นแนวทางส่งเสริมความเชื่อมโยงด้านการขนส่งระหว่างกันในอาเซียนและการเป็นประชาคมเศรษฐกิจอาเซียนอย่างยั่งยืน โดยที่ประชุมได้รับทราบและรับรองข้อเสนอแนะจากผลการประชุมคณะทำงานด้านการขนส่งสาขาต่าง ๆ ได้แก่ ทางบก ทางน้ำ ทางอากาศ และการอำนวยความสะดวกด้านการขนส่ง รวมทั้งร่วมรับรองงานที่มีลำดับความสำคัญและเอกสารผลลัพธ์ที่สำคัญ ประจำปี 2566 เพื่อนำเสนอต่อที่ประชุมรัฐมนตรีขนส่งอาเซียน ครั้งที่ 28 พิจารณาให้การรับรองต่อไป โดยที่ประชุมได้เล็งเห็นถึงความสำคัญของการจัดตั้งคณะทำงานเฉพาะกิจ STOM เพื่อพิจารณาทบทวนแผนยุทธศาสตร์ด้านการขนส่งของอาเซียนภายหลังปี 2568 และแนวทางในการดำเนินการเพื่อรับมือกับประเด็นอุบัติใหม่และข้อริเริ่มใหม่ด้านการพัฒนาที่ยั่งยืนของอาเซียน อาทิ ประเด็นการปฏิวัติอุตสาหกรรม ครั้งที่ 4 ความเป็นกลางทางคาร์บอน และเศรษฐกิจหมุนเวียน ซึ่งสอดคล้องกับประเด็นที่ประเทศไทยให้ความสำคัญ
ในโอกาสนี้ คณะผู้แทนไทยยังได้เข้าร่วมการประชุมเจ้าหน้าที่อาวุโสด้านการขนส่งระหว่างอาเซียนกับประเทศคู่เจรจา ได้แก่ การประชุมเจ้าหน้าที่อาวุโสด้านการขนส่งระหว่างอาเซียน - จีน ครั้งที่ 21 การประชุมเจ้าหน้าที่อาวุโสด้านการขนส่งระหว่างอาเซียน - ญี่ปุ่น ครั้งที่ 21 การประชุมเจ้าหน้าที่อาวุโสด้านการขนส่งระหว่างอาเซียน - สาธารณรัฐเกาหลี ครั้งที่ 14 และการประชุมเจ้าหน้าที่อาวุโสด้านการขนส่งระหว่างอาเซียน - สหภาพยุโรป ครั้งที่ 5 เพื่อพิจารณาและติดตามความคืบหน้าการดำเนินการตามแผนงานสำหรับความร่วมมือด้านการขนส่งระหว่างอาเซียนกับประเทศคู่เจรจา รวมทั้งพิจารณาข้อริเริ่มใหม่และแผนงานสำหรับรอบปีต่อไป เพื่อเน้นย้ำการเป็นพันธมิตรด้านการขนส่งที่ยั่งยืนในภูมิภาค
วันจันทร์ที่ 29 สิงหาคม 2565
“ทิพานัน” เผยผลสำเร็จรัฐบาลปรับปรุงกฎหมายคุ้มครองพยานในคดีอาญา สร้างความเชื่อมั่นกระบวนการยุติธรรมมีประสิทธิภาพ  ปลอดภัย ไม่เป็นภาระ หวังขจัดปัญหา “จับแพะ” ในคดีอาญาให้หมดไป
“ทิพานัน” เผยผลสำเร็จรัฐบาลปรับปรุงกฎหมายคุ้มครองพยานในคดีอาญา สร้างความเชื่อมั่นกระบวนการยุติธรรมมีประสิทธิภาพ  ปลอดภัย ไม่เป็นภาระ หวังขจัดปัญหา “จับแพะ” ในคดีอาญาให้หมดไปจากประเทศไทย
วันนี้ (29 สิงหาคม 2565) น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่เว็บไซต์ราชกิจจานุเบกษา ได้เผยแพร่ประกาศใช้พระราชบัญญัติคุ้มครองพยานในคดีอาญา (ฉบับที่ 2) พ.ศ. 2565 โดยให้มีผล เมื่อพ้นกำหนด 90 วัน นับแต่วันประกาศใน ราชกิจจานุเบกษา (28สิงหาคม2565) เป็นต้นไปนั้น เมื่อกฎหมายมีผลบังคับใช้จะส่งผลให้พยาน สามี ภริยา ผู้บุพการี ผู้สืบสันดานของพยาน หรือบุคคลอื่นที่มีความสัมพันธ์ใกล้ชิดกับพยาน ซึ่งอยู่ในมาตรการคุ้มครองพยานตามกฎหมายมีความปลอดภัยในชีวิต ร่างกาย อนามัย เสรีภาพ ชื่อเสียง ทรัพย์สิน หรือได้รับสิทธิอย่างหนึ่งอย่างใด รวมทั้งเพื่อให้การคุ้มครองพยานดำเนินการ ได้อย่างมีประสิทธิภาพ
น.ส.ทิพานัน กล่าวว่า ถือเป็นผลสำเร็จจากนโยบายรัฐบาล พล.อ.ประยุทธ์ จันทร์โอชา ที่ได้ให้ความสำคัญกับภารกิจการคุ้มครองพยานในคดีอาญา สร้างความเชื่อมั่นต่อกระบวนการคุ้มครองพยานเพื่อให้ศาลได้ใช้ดุลพินิจในการพิจารณาคดีได้อย่างถูกต้องและเป็นธรรม ทั้งนี้กระทรวงยุติธรรมโดย นายสมศักดิ์ เทพสุทิน รัฐมนตรีว่าการกระทรวงยุติธรรม และประธานยุทธศาสตร์พรรคพลังประชารัฐ ได้เสนอร่างพระราชบัญญัติคุ้มครองพยาน ที่ได้มีการปรับปรุงแก้ไข เพื่อให้มีมาตรการคุ้มครองพยาน ให้ได้รับความปลอดภัยอย่างมีประสิทธิภาพ การจ่ายค่าตอบแทนและค่าใช้จ่ายแก่พยานที่มาทำหน้าที่เป็นพยานในคดีอาญา สอดคล้องกับสภาพสังคมและเศรษฐกิจในปัจจุบัน เพื่อไม่เป็นภาระแก่พยาน ซึ่งจะเป็นประโยชน์ต่อรูปคดี และกระบวนการยุติธรรม ทำให้เกิดความเชื่อมั่นและกล้าที่จะเป็นพยานในคดีต่างๆ มากขึ้น
“การสร้างความเชื่อมั่นในกระบวนการคุ้มครองพยาน เป็นการป้องกันไม่ให้เกิดความผิดพลาด หรือบกพร่องในกระบวนการยุติธรรม ซึ่งหวังว่าจะช่วยขจัดปัญหาจับแพะในคดีอาญา ที่ทำให้ผู้บริสุทธิ์ต้องสูญเสียอิสรภาพ กระทั่งสูญเสียชีวิตในประเทศไทยให้หมดไป”น.ส.ทิพานัน กล่าว
น.ส.ทิพานัน กล่าวว่า สาระสำคัญของ พระราชบัญญัติคุ้มครองพยานในคดีอาญา (ฉบับที่ 2) พ.ศ. 2565 คือ กำหนดให้มีการคุ้มครองบุคคลที่จะมาเป็นพยานในคดีอาญาให้มีความหมายกว้างขึ้นและให้สอดคล้องกับประมวลกฎหมายวิธีพิจารณาความอาญา กำหนดให้มีการประเมินพฤติการณ์ความไม่ปลอดภัย ก่อนการอนุมัติขยายระยะเวลาการคุ้มครองและการสิ้นสุดการคุ้มครองพยาน เพิ่มเติมคดีความผิดเกี่ยวกับการก่อการร้าย คดีความผิดเกี่ยวกับเพศ หรือคดีพรากเด็กและผู้เยาว์ ตามประมวลกฎหมายอาญาให้สามารถใช้มาตรการพิเศษในการคุ้มครองพยานได้ การจ่ายค่าเลี้ยงชีพให้แก่พยาน สามี ภริยา ผู้บุพการี หรือบุคคลอื่นที่มีความสัมพันธ์ใกล้ชิดให้สอดคล้องกับระยะเวลาที่คุ้มครองจริง กำหนดหลักเกณฑ์และการจ่ายค่าตอบแทนและค่าใช้จ่ายแก่พยานที่เดินทางมาเป็นพยาน เป็นต้น
อนึ่ง กระทรวงยุติธรรม โดยกรมคุ้มครองสิทธิและเสรีภาพ ได้พยายามปรับปรุงแก้ไข พ.ร.บ.คุ้มครองพยานในคดีอาญาพ.ศ.2546 มาตั้งแต่ปี 2564 เนื่องจากที่ผ่านมา การบังคับใช้พ.ร.บ.คุ้มครองพยานในคดีอาญา พ.ศ. 2546 พบว่ามีบทบัญญัติบางมาตราไม่สอดคล้องกับการปฏิบัติงาน สภาพเศรษฐกิจ ภาระค่าใช้จ่ายที่เกิดขึ้นกับพยาน รวมทั้งยังไม่มีบทบัญญัติที่ให้อำนาจการคุ้มครองผู้แจ้งเบาะแสการกระทำความผิด บทบัญญัติเกี่ยวกับอำนาจหน้าที่ของพนักงานเข้าหน้าที่ในการปฏิบัติงานตามพระราชบัญญัติคุ้มครองพยานในคดีอาญา น.ส. ทิพานัน กล่าว
.........................
วันอาทิตย์ที่ 16 ตุลาคม 2565
การประชุมเต็มคณะของผู้ว่าการธนาคารโลกและกองทุนการเงินระหว่างประเทศ ประจำปี 2565
รมว.คลังเข้าร่วมการประชุมเต็มคณะของผู้ว่าการธนาคารโลกและกองทุนการเงินระหว่างประเทศ (Plenary Session) เมื่อวันที่ 14 ต.ค.2565 ณ กรุงวอชิงตัน ดี.ซี. สหรัฐอเมริกา รวมทั้งได้รับฟังถ้อยแถลงของประธานธนาคารโลกและ กรรมการผู้จัดการกองทุนการเงินระหว่างประเทศ
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้เข้าร่วมการประชุมเต็มคณะของผู้ว่าการธนาคารโลกและกองทุนการเงินระหว่างประเทศ (Plenary Session) เมื่อวันที่ 14 ตุลาคม 2565 ณ กรุงวอชิงตัน ดี.ซี. สหรัฐอเมริกา รวมทั้งได้รับฟังถ้อยแถลงของนาย David Malpass ประธานธนาคารโลกและนาง Kristalina Georgieva กรรมการผู้จัดการกองทุนการเงินระหว่างประเทศ เกี่ยวกับแนวนโยบายสนับสนุนประเทศสมาชิกของทั้งสององค์กรในการดำเนินการช่วยเหลือประเทศสมาชิกในการรับมือกับความท้าทายทางเศรษฐกิจและส่งเสริมการพัฒนาในประเทศกำลังพัฒนา
นาย David Malpass ประธานธนาคารโลก กล่าวว่า การแพร่ระบาดของโรคติดเชื้อไวรัสโคโรนา 2019 ส่งผลให้เกิดปัญหาต่อเนื่องทั้งในด้านเศรษฐกิจ สุขภาพ และการศึกษา โดยรายได้เฉลี่ยของประชากรทั่วโลกลดลงกว่าร้อยละ 4 ในปี 2563 นอกจากนี้ การเติบโตทางเศรษฐกิจที่ชะลอตัวและการอ่อนค่าของสกุลเงินส่งผลในเชิงลบต่อการปรับใช้นโยบายการคลังเพื่อสนับสนุนการศึกษา สุขภาพ การดำเนินการเพื่อรับมือกับการเปลี่ยนแปลงสภาพอากาศ และการพัฒนาโครงสร้างพื้นฐาน รวมทั้งการแก้ไขปัญหาการเพิ่มขึ้นของหนี้ของประเทศที่มีรายได้ต่ำดังนั้น เพื่อช่วยเหลือประเทศสมาชิกธนาคารโลกได้จัดตั้งกองทุนตัวกลางทางการเงิน (Financial Intermediary Fund: FIF) สำหรับการป้องกัน การเตรียมพร้อม และการรับมือกับวิกฤตการณ์ต่าง ๆ ในอนาคต รวมทั้งธนาคารโลกเรียกร้องให้ประเทศสมาชิกประสานงานและดำเนินการอย่างเร่งด่วนเพื่อแก้ไขปัญหาวิกฤตด้านอาหารโดยการเพิ่มการผลิตทั่วโลกและช่วยเหลือประเทศที่กำลังเผชิญปัญหาความมั่นคงด้านอาหารในขณะที่ นาง Kristalina Georgieva กรรมการผู้จัดการกองทุนการเงินระหว่างประเทศกล่าวว่า ความท้าทายเร่งด่วนที่สุดที่ส่งผลกระทบต่อภาวะเศรษฐกิจของโลกในวงกว้างคืออัตราเงินเฟ้อที่เพิ่มสูงขึ้นอย่างมากและมีความเห็นว่านโยบายทางการเงินควรมีความเข้มงวดขึ้น และนโยบายการคลังควรเป็นการให้ความช่วยเหลืออย่างตรงกลุ่มเป้าหมายเพื่อบรรเทาผลกระทบจากราคาอาหารและเชื้อเพลิงที่สูงขึ้น ซึ่งควรนำมาปรับใช้ชั่วคราวเท่าที่จำเป็น
นอกจากนี้ รัฐมนตรีว่าการกระทรวงการคลังได้เข้าร่วมการประชุมหารือระหว่างรัฐมนตรีว่าการกระทรวงการคลังและผู้ว่าการธนาคารกลางอาเซียนกับนาง Kristalina Georgieva กรรมการผู้จัดการกองทุนการเงินระหว่างประเทศ เพื่อรับฟังรายงานเกี่ยวกับพัฒนาการของเศรษฐกิจโลกและภูมิภาคอาเซียน รวมทั้งได้หารือถึงบทบาทของ IMF ที่จะสนับสนุนประเทศสมาชิกอาเซียนในการรับมือกับความท้าทายทางเศรษฐกิจในปัจจุบัน
อนึ่ง เมื่อวันที่ 14 ตุลาคม 2565 รัฐมนตรีว่าการกระทรวงการคลังได้หารือทวิภาคีกับ นาย Grant Robertson รองนายกรัฐมนตรีและรัฐมนตรีว่าการกระทรวงการคลังนิวซีแลนด์ เพื่อยกระดับความร่วมมือทางเศรษฐกิจการเงินระหว่างสองประเทศ โดยจะร่วมกันส่งเสริมการค้า การลงทุน และการท่องเที่ยวระหว่างกัน นอกจากนี้ ได้หารือประเด็นความร่วมมือภายใต้กรอบการประชุมรัฐมนตรีว่าการกระทรวงการคลังเอเปคที่ไทยผลักดันในช่วงการเป็นเจ้าภาพการประชุมเอเปค ได้แก่ การเข้าถึงแหล่งเงินทุนเพื่อการพัฒนาที่ยั่งยืน และการใช้เทคโนโลยีดิจิทัลเพื่อมุ่งสู่การเป็นเศรษฐกิจดิจิทัล
กองนโยบายเศรษฐกิจระหว่างประเทศ สำนักงานเศรษฐกิจการคลัง
โทร. 0-2273-9020 ต่อ 3627
วันศุกร์ที่ 4 พฤศจิกายน 2565
รมว.พม. มอบนโยบายปี 2566  หนุนผู้บริหารใช้ไอที  Big Data เร่งแก้ปัญหากลุ่มเปราะบาง  พร้อม 7 อุปนิสัย ทำงานให้ประชาชนมีความสุขที่สุด
รมว.พม. มอบนโยบายปี 2566  หนุนผู้บริหารใช้ไอที  Big Data เร่งแก้ปัญหากลุ่มเปราะบาง  พร้อม 7 อุปนิสัย ทำงานให้ประชาชนมีความสุขที่สุด
วันนี้ (3 พ.ย. 65) เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการประชุมเชิงปฏิบัติการ "การมอบนโยบายและขับเคลื่อนยุทธศาสตร์กระทรวงการพัฒนาสังคมและความมั่นคงของมนุษย์ ประจำปี 2566 สู่การปฏิบัติ" สำหรับผู้บริหารระดับสูง หัวหน้าหน่วยงานทั้งส่วนกลางและภูมิภาค รวมทั้งเจ้าหน้าที่ด้านยุทธศาสตร์ นโยบายและแผน และการตรวจราชการ เพื่อสร้างความเข้าใจร่วมกันเกี่ยวกับนโยบายและทิศทางการขับเคลื่อนภารกิจและโครงการ (Flagship Project) ของกระทรวง พม. ประจำปี 2566 ให้เป็นไปในทิศทางเดียวกัน โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวรายงาน ณ ห้องประชุม Asawin Grand C โรงแรมอัศวิน แกรนด์ คอนเวนชั่น กรุงเทพฯ
นายจุติ กล่าวว่า วันนี้ ไม่ใช่มีเพียงการมอบนโยบายกระทรวง พม. ประจำปี 2566 แต่เป็นการรับฟังปัญหาจากหน่วยงานแนวหน้าที่ต้องออกไปเผชิญกับปัญหาสังคมด้วย โดยนโยบายของกระทรวง พม. จะสามารถช่วยแก้ไขปัญหาได้อย่างไร สอดคล้องกับปัญหาหรือไม่ และที่สำคัญคือต้องยึดประชาชนเป็นศูนย์กลางในการแก้ไขปัญหา นอกจากนี้ ยังมีเรื่องเร่งด่วนสำคัญ คือ พระราชบัญญัติการปฏิบัติราชการทางอิเล็กทรอนิกส์ พ.ศ. 2565 เป็นการปฏิรูปการบริการประชาชนแบบถึงตัวและจับต้องได้ มุ่งเน้นวิธีปฏิบัติเพื่อไม่ให้เกิดความผิดพลาด และให้แต่ละจังหวัดสรุปปัญหาที่พบ โดยเฉพาะปัญหาของผู้สูงอายุและคนพิการ อาทิ การรอคิวจำนวนมากเพื่อเข้ารับบริการในสถานสงเคราะห์ เราจะทำอย่างไรเพื่อให้คิวลดลงและสามารถให้การบริการได้ทั่วถึง ซึ่งต้องมีการเพิ่มอาสาสมัครกระทรวง พม. การฝึกอาชีพ สร้างโอกาสให้กับกลุ่มเปราะบางที่สามารถประกอบอาชีพเลี้ยงตัวเองได้ และอยู่อย่างมีศักดิ์ศรี
นายจุติ กล่าวต่อไปว่า สิ่งที่เน้นย้ำเป็นพิเศษอีกประการคือการทำข้อมูลขนาดใหญ่ Big Data เพื่อหยิบมาใช้ให้เกิดประโยชน์ ต้องไปทบทวนข้อมูลใหม่ทั้งหมด รวมถึงการลงสำรวจพื้นที่ใหม่ โดยเฉพาะการไปสำรวจสถานที่ดูแลผู้สูงอายุและศูนย์พัฒนาเด็กเล็กที่ไม่ได้มาตรฐาน และวันนี้รัฐบาลได้ต่ออายุการแก้ไขปัญหาความยากจน ซึ่งศูนย์ช่วยเหลือสังคมตำบลของกระทรวง พม. ได้ทำงานเกี่ยวกับการแก้ไขปัญหาความยากจนด้วย โดยใช้ข้อมูลทางวิทยาศาสตร์เพื่อช่วยให้เกิดผลสัมฤทธิ์ในเชิงประจักษ์ นอกจากนี้ เราต้องรับฟังปัญหาจากประชาชนโดยตรง และต้องรีบเร่งแก้ไข โดยไม่ใช้เวลานานเกินไป หากไม่สามารถแก้ไขได้ ควรให้ผู้บริหารระดับสูงเข้ามาดูแลแก้ไขด้วยตัวเอง เพื่อการทำงานจะได้กระชับขึ้น และปัญหาของประชาชนจะได้รับการแก้ไขได้อย่างรวดเร็ว
นายจุติ กล่าวเพิ่มเติมว่า นอกจากนี้ ตนได้เน้นย้ำกับผู้บริหารและหัวหน้าหน่วยงานว่า ควรมี 7 อุปนิสัย (The 7 Habits) ในการทำงานเพื่อการพัฒนาสู่ผู้มีประสิทธิผลสูง ประกอบด้วย 1) เป็นฝ่ายเริ่มต้นทำก่อน 2) เริ่มต้นโดยมีเป้าหมายชัดเจน 3) ทำสิ่งสำคัญกว่าก่อน 4) ชอบคิดแบบชนะ - ชนะ 5) พยายามเข้าใจคนอื่นก่อน 6) ชอบประสานงานเพื่อเพิ่มพลัง และ 7) ฝึกฝนตนเองให้พร้อมเสมอ ทั้งนี้ เราต้องรู้จักตั้งคำถามกับตัวเองว่ามีเป้าหมายการทำงานอย่างไร และประชาชนจะได้รับประโยชน์อะไรจากกระทรวง พม. ซึ่งเราต้องทำให้ประชาชนมีความสุขที่สุด
วันเสาร์ที่ 15 ตุลาคม 2565
ผู้ป่วยบัตรทองในพื้นที่น้ำท่วม เข้ารักษาที่ไหนก็ได้ ไม่เสียค่าใช้จ่าย
รองโฆษกรัฐบาลเผยผู้ป่วยบัตรทองในพื้นที่น้ำท่วม เข้ารักษาที่ไหนก็ได้ ไม่เสียค่าใช้จ่าย
วันนี้(15ต.ค.65)นางสาวรัชดาธนาดิเรก รองโฆษกประจำสำนักนายกรัฐมนตรีเปิดเผยว่าจากสถานการณ์น้ำท่วมในหลายพื้นที่พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกำชับส่วนราชการเร่งช่วยเหลือผู้ประสบอุทกภัยและให้ดูแลอย่างใกล้ชิดเพื่อบรรเทาความเดือดร้อนในเบื้องต้นสำหรับการดูแลสุขภาพประชาชนสำนักงานหลักประกันสุขภาพแห่งชาติ(สปสช.)พร้อมดูแลผู้ป่วยสิทธิบัตรทองในพื้นที่ประสบภัยน้ำท่วมมีการจัดระบบให้สามารถรับการรักษาต่อเนื่องซึ่งผู้ป่วยสามารถใช้บริการที่หน่วยบริการหรือสถานพยาบาลที่ไม่ใช่หน่วยบริการตามสิทธิได้โดยไม่เสียค่าใช้จ่ายซึ่งทางหน่วยบริการจะเบิกค่าใช้จ่ายจากสปสช.ตามขั้นตอนต่อไป
สำหรับแนวทางการดูแลผู้ป่วยสิทธิบัตรทองในพื้นที่น้ำท่วม1.เจ็บป่วยเข้ารักษาที่ไหนก็ได้ไม่เสียค่าใช้จ่าย2.ประสานกองทุนหลักประกันสุขภาพท้องถิ่นของอบต.เทศบาลรับส่งผู้ป่วยโรคเรื้อรังที่ต้องรักษาต่อเนื่อง3.จัดส่งน้ำยาล้างไตผ่านไปรษณีย์ไทยให้ผู้ป่วยถึงบ้านได้ตามปกติ4.กรณีฟอกไตด้วยเครื่องไตเทียมจัดระบบเฝ้าระวังเตรียมโรงพยาบาลสำรอง
ทั้งนี้ผู้ป่วยฉายแสงไตวายเรื้อรังต้องการการรักษาต่อเนื่องหรือต้องการความช่วยเหลือติดต่อสายด่วนสปสช.โทร.1330ตลอด24ชั่วโมงหรือสอบถามเพิ่มเติมผ่านไลน์สปสช.พิมพ์ไลน์ไอดี@nhsoหรือคลิกhttps://lin.ee/zzn3pU6
——————-
วันจันทร์ที่ 12 กันยายน 2565
รมว.พม. ย้ำศูนย์ช่วยเหลือสังคม ต.บ้านกร่าง จ.พิษณุโลก เร่งแก้ปัญหาประชาชน  ร่วมมือกับเครือข่าย  ช่วยกลุ่มเปราะบางลงทะเบียนบัตรสวัสดิการแห่งรัฐ
รมว.พม. ย้ำศูนย์ช่วยเหลือสังคม ต.บ้านกร่าง จ.พิษณุโลก เร่งแก้ปัญหาประชาชน  ร่วมมือกับเครือข่าย  ช่วยกลุ่มเปราะบางลงทะเบียนบัตรสวัสดิการแห่งรัฐ
เมื่อวันที่ 9 ก.ย. 65เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมติดตามผลการดำเนินงานของศูนย์ช่วยเหลือสังคมตำบลบ้านกร่าง ณ องค์การบริหารส่วนตำบลบ้านกร่าง อำเภอเมือง จังหวัดพิษณุโลก พร้อมรับฟังรายงานสถานการณ์ปัญหา และมอบแนวทางการดำเนินงานอย่างบูรณาการ เพื่อช่วยเหลือประชาชนทุกช่วงวัย โดยเฉพาะกลุ่มเปราะบาง อย่างครบวงจร ทั้งนี้ คณะผู้บริหารกระทรวง พม. พร้อมด้วยหน่วยงาน ทีม One Home พม. จังหวัดพิษณุโลก และผู้แทนหน่วยงานที่เกี่ยวข้องในพื้นที่ เข้าร่วมประชุม
นายจุติ กล่าวว่า ศูนย์ช่วยเหลือสังคมตำบลบ้านกร่าง เป็นศูนย์ที่มีความเข้มแข็งในการให้บริการประชาชนในพื้นที่ ซึ่งเปิดให้บริการตั้งแต่ต้นปีที่ผ่านมา นับเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จ ณ จุดเดียว (One Stop Service) สำหรับกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 ตั้งแต่ เด็ก เยาวชน ผู้สูงอายุ คนพิการ แม่เลี้ยงเดี่ยว ผู้ป่วยติดเตียง และผู้ด้อยโอกาส โดยบูรณาการการทำงานร่วมกันระหว่างกระทรวง พม. โดยหน่วยงานทีม One Home พม. จังหวัดพิษณุโลก และภาคีเครือข่ายทุกภาคส่วน รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่
นายจุติ กล่าวเพิ่มเติมว่า การลงพื้นที่วันนี้ ตนได้มาติดตามผลงานของรัฐบาล โดยนายกรัฐมนตรีมีความห่วงใยประชาชนทั้งประเทศและจะไม่ทิ้งใครไว้ข้างหลัง ซึ่งรัฐบาลมีความเป็นห่วงในเรื่องความเจ็บป่วยจากโควิด - 19 โดยขอให้ประชาชนในพื้นที่เฝ้าระวัง ไม่ประมาท การ์ดอย่าตก และขอให้เข้ารับการฉีดวัคซีนป้องกันโควิด - 19 ให้ครบอย่างน้อย 3 เข็ม โดยวันนี้ ได้ตกลงกับตำบลบ้านกร่าง จังหวัดพิษณุโลก ไว้ว่า อยากจะให้เกินร้อยละ 80 ของจำนวนประชากร ส่วนการฉีดวัคซีนเข็มที่ 2 อยากจะให้เกินร้อยละ 90 ซึ่งกระทรวงสาธารณสุขระบุไว้ว่า ถ้าได้รับการฉีดวัคซีน 3 เข็ม จะมีความปลอดภัยมากยิ่งขึ้น และถ้าได้รับการฉีดวัคซีนเข็มที่ 4 จะดีมาก ขณะเดียวกันนายกรัฐมนตรีห่วงใยประชาชนที่ลงทะเบียนบัตรสวัสดิการแห่งรัฐ 2565 โดยได้เน้นย้ำให้ผู้อำนวยการกองสวัสดิการสังคมทุก อบต. ทำงานร่วมกันกับกระทรวง พม. ผู้ใหญ่บ้าน และ อพม. เพื่อนำคนที่มีคุณสมบัติครบมาลงทะเบียนให้ได้มากที่สุด เพื่อไม่ให้มีใครหลุดจากระบบสวัสดิการ จะได้สามารถเข้าถึงสวัสดิการของรัฐ อีกทั้งได้เน้นย้ำในเรื่องของเงินออม ซึ่งเป็นเรื่องที่จำเป็นในการสร้างพื้นฐานที่ดี เพื่อเตรียมไว้เมื่อสูงวัยจะได้มีเงินบำนาญไว้ใช้ในอนาคต นอกจากนี้ ตนได้รับฟังปัญหาของประชาชนและได้มอบหมายให้หน่วยงานของกระทรวง พม. เข้ามาดูแลประชาชนโดยเร็ว และได้ตั้งมาตรฐานไว้ว่า เรื่องที่ประชาชนเดือดร้อน ขอให้ดำเนินการให้สำเร็จภายใน 72 ชั่วโมง และต้องมีคำตอบว่า สำเร็จแล้วหรือมีปัญหาติดขัดอะไรในการแก้ไขปัญหาให้ได้
วันศุกร์ที่ 21 ตุลาคม 2565
ท่าอากาศยานสุวรรณภูมิ เปิดให้จอดรถฟรี 5 วัน ช่วงวันหยุดวันปิยมหาราช
วันพฤหัสบดีที่ 20 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลอำนวยความสะดวกด้านการเดินทางแก่ประชาชนในช่วงวันหยุดวันปิยมหาราช
โดยให้บริการจอดรถฟรี ณ ลานจอดรถระยะยาวโซน C ท่าอากาศยานสุวรรณภูมิ ตั้งแต่เวลา 00.01 น.
ของวันศุกร์ที่ 21 ต.ค. – เวลา 24.00 น. ของวันอังคารที่ 25 ต.ค.2565 รวมทั้งสิ้น 5 วัน โดยมีบริการรถ
Shuttle Bus สาย A รับส่งผู้โดยสารระหว่างศูนย์การขนส่งสาธารณะ ลานจอดรถระยะยาวโซน C
อาคารผู้โดยสารชั้น 1 ประตู 3 และประตู 8 ให้บริการทุก 15 นาที ตลอด 24 ชั่วโมง ทั้งนี้
ท่าอากาศยานสุวรรณภูมิได้เพิ่มกฎล็อกล้อสำหรับบุคคลทั่วไปที่จอดรถในที่ผู้พิการและผู้สูงอายุ
โดยจะติดป้ายแจ้งผู้ฝ่าฝืนให้ติดต่อเจ้าหน้าที่เพื่อดำเนินการจ่ายค่าปรับไม่เกิน 1,000 บาทที่สถานีตำรวจ
สอบถามเพิ่มเติมโทร. 1722 ได้ตลอด 24 ชั่วโมง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี